DSQ ishonch telefoniga narxlarning sun’iy oshirilishi yuzasidan 300 ta shikoyat kelib tushgan Foto: Davlat soliq qo‘mitasi So‘nggi kunlarda Davlat soliq qo‘mitasiga narxlarning asossiz oshirilishi yuzasidan katta hajmdagi shikoyatlar kelib tushgan. Bu haqda poytaxt hokimligi xabarida aytildi. Qayd etilishicha, DSQ mutaxassislari tomonidan oziq-ovqat va tibbiyot mahsulotlari narxlarining asossiz oshirilishi yuzasidan 300 dan ortiq shikoyatlar qabul qilindi. “Narxlar asossiz oshirilganiga duch kelsangiz, DSQga 1198 qisqa raqami yoki 71 244-98-98 telefon raqamlari orqali murojaat qiling. Yuqorida keltirilgan raqamlardan tashqari @uzsoliq_bot telegram boti orqali shikoyat qilishingiz mumkin”, - deyiladi xabarda. Bundan oldin, O‘zbekistonda 13 858ta umumiy ovqatlanish korxonasi faoliyati vaqtincha to‘xtatilgani ma’lum qilingandi.